《峡山寺二首 其一》
明代·朱璧

飞来今两驻徵轮，暂醉榴花五色春。云物讶从天竺寺，梦魂还对舒州身。

凭高准拟开怀久，恋阙应知入眼频。华发自惭勋业晚，安期仙术敢重论。

作者简介：朱璧，字含章。清远人。明惠宗建文元年（一三九九）举人，授兵部主事，补工部主事，因故出为兴化通判，署莆田县，分试闽闱，解绶归，卒。民国《清远县志》卷六有传。